Карл Кролов
Двама души

Превод от немски: Венцеслав Константинов, —

chitanka.info

Двама души крачат по алея от тополи

Един към друг:

Среща на два тигъра.

А вятърът издува безучастно якето за в 5 часа на единия,

Карирано в червено,

И то случайно се докосва до якето за в 5 часа на другия,

Карирано във синьо.

Сърцата им затупкват в яростна вражда,

Но хитро по неясните лица

Пълзи усмивка като супа, която ще изстине.

Преди взаимно да се поздравят,

В душата си единият се хвърли

Върху другия: скок на голяма котка

От брутален храсталак.

Тъй двамата останаха разкъсани, преди следобедната сянка

На листата да се разруши.

Но междувременно пък дяволът

Се бе преселил

И от въздуха крещеше като сойка. —

Тогава те един на друг се поклониха

И се разминаха.

1954

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.